Borová (distrikto Svitavy)

Municipo Borová troviĝas en distrikto Svitavy, regiono Pardubice de Ĉeĥio, 9 kilometrojn okcidente de Polička, 19 km oriente de Hlinsko, apud ŝoseo n-ro 34 liganta tiujn ĉi du urbojn. La fervoja stacio Borová kuŝas sur linio Žďárec u Skutče - Svitavy. La komunumo estas tipa submontara apudrivereta vilaĝo kun maldense dislokitaj domoj sur deklivoj de malprofunda valo ĉe norda limo de protektata pejzaĝa regiono Žďárské vrchy. Vivas ĉi tie  ().

 Partoj de municipo 

Al la municipo apartenas kelkaj domaroj, oficiale administre neapartigataj. Ili estas:
 Blatina - en la domaro situas estinta arbargardistejo
 Bukovina - ĉi tie estas malgranda kapeleto de Sankta Johano Nepomuka
 Cerkytle
 Dědek
 Hatě
 Svatá Kateřina (borovská, poličská - de Borová, de Polička) - iam apartenis al la urbo Polička
 Svatá Kateřina (lubenská - de Lubná) - iam kreis tutaĵon kun vilaĝo Lubná
 Svatá Kateřina (prosečská, pasecká, novohradská - de Proseč, de Paseky, de Nové Hrady) - apartenis al sinjorejo Nové Hrady

 Historio 

La unua skriba mencio pri Borová estas el la jaro 1349, kiam ĝi estis paroĥa vilaĝo de la preĝejo de Sankta Margareta kaj apartenis al la urbo Polička. Ĉirkaŭ la jaro 1700 estis konstruita ligna lernejo kaj en la jaro 1892 nova, masonita. En la jaro 1874 en Borová estis establita poŝtoficejo. En la jaro 1897 estis konstruita fervoja linio el Žďárec u Skutče al Polička kaj Svitavy kaj al Borová venis la unua trajno.

 Loĝantaro 

 Memorindaĵoj 

 Preĝejo de Sankta Margareta 
Origine gotika preĝejo de Sankta Margareta, fondita de benediktanoj. Estis rekonstruita ĉirkaŭ la ŝanĝo de la 16-a kaj 17-a jarcentoj je ununava konstruo kun prismoforma turo sur norda flanko de presbiterejo. La plafonoj estas volbitaj. La instalaĵoj estas rokokaj el la 2-a duono de la 18-a jarcento. La portalan ĉefan altaron ornamas la bildo de J. Umlauf el la jaro 1883. Du flankaj altaroj estas ankaŭ portalaj, skulptistaj, la predikejo kun pentritaj scenoj el la vivo de Jezuo Kristo. Ŝtona baptujo estas el la 17-a jarcento.

 Ostejo 
Apud la preĝejo sur tombejo estas oklatera ostejo, konstruita iam ĉirkaŭ la jaro 1600. Ĝi havas altan ŝindan tegmenton en formo de helmo.

 Evangeliana preĝejo 
Evangeliana preĝejo kun paroĥestra domo estis fondita en la jaro 1783, riparita estis en la jaro 1928.

 Tipa bieno de Polička-regiono, 
Etbieno n-ro 54 en Borová, parte ligna kaj parte masonita, estas tipa en tiu ĉi regiono. En malafabla vetero de Polička regiono la agrokultura funkcio fermiĝis en kvadrata kvar-ala situo gardanta antaŭ vento kaj neĝamaso. Ankaŭ vintre estis staloj kaj pluaj mastrumaj konstruaĵoj bone alireblaj. Sed relative malgranda korto meze de ĉirkaŭkonstruita spaco estis tute plenigita per sterkejo, kio certe en nuntempo ne estus higiene akceptebla.

 Korifeoj 
 Tomáš G. Masaryk 
La unua ĉeĥoslovaka prezidento Tomáš Garrigue Masaryk kun sia familio ŝatis uzadi trankvilon en Borová, en evangeliana paroĥestra domo, dum ses someraj ferioj. Bedaŭrinde ĉi tie infektiĝis lia filo Herbert je tifo kaj pli poste mortis.

 Teréza Nováková 
Ĉeĥa verkistino Teréza Nováková havis al Borová varmajn rilatojn kaj lokis ĉi tien sian romanon "Jiří Šmatlán".

 Bohuslav Martinů 
En restoracio "Ĉe Familio Dostál" unue publike violonludis, tiam 13-jaraĝa, malfrue fama ĉeĥa muzikisto Bohuslav Martinů.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.
 Dr. Ing. František Mandys, CSc. – Českomoravská vrchovina. Eldonis Olympia en Prago en j. 1986.

 Eksteraj ligiloj 
 Oficiala paĝaro de mikroregiono Poličsko 
 Monumento al viktimoj de la unua mondmilito 

Galerio sur oficialaj paĝoj de la komunumo
 Preĝejoj 
 Vintra fabelo 
 Diversaĵoj 1 
 Diversaĵoj 2 
 Popola arĥitekturo 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Suprasvratka montetaro